open-index/open-wikipedia-markdown huggingface dataset:
Selkäissuonlammi

**Selkäissuonlammi** on Uudellamaalla Mäntsälässä Isokylän lähellä sijaitseva lampi.

## Maantietoa
Lampi on 190 metriä pitkä, 130 metriä leveä, ja sen pinta-ala on 1,2 hehtaaria. Tämä on suurin kolmesta lammesta ja ne sijaitsevat ampumaradan pohjoispuolella. Lammella ei ole kartan mukaan saaria ja sen rantaviivan pituus on 550 metriä. Lampi on autio, mutta sen koillisrantaan tule kärrypolku.

## Vesistösuhteet
Lampi sijaitsee Vantaanjoen vesistössä (vesistöaluetunnus 21) Keravanjoen valuma-alueen (21.09), jonka Ohkolanjoen valuma-alueeseen (21.096) se kuuluu. Lammen vedenpinnan korkeus on 82,5 metriä mpy. (N2000).

## Lähteet
Oktyyligallaatti

**Oktyyligallaatti** (C15H22O5) on gallushapon ja oktanolin esteri. Yhdistettä voidaan käyttää hapettumisenestoaineena elintarvikkeissa.

## Ominaisuudet
Huoneenlämpötilassa oktyyligallaatti on valkoista tai kermanväristä kiteistä ainetta. Se ei ole vesiliukoista. Orgaanisista liuottimista se liukenee mm. etanoliin, dietyylieetteriin ja propyleeniglykoliin.

## Valmistus ja käyttö
Oktyyligallaattia voidaan valmistaa gallushapon ja oktanolin välisellä esteröintireaktiolla.

Oktyyligallaattia käytetään hapettumisenesto- ja säilöntäaineena, ja sen E-koodi on **E311**. Sitä saa käyttää mm. rasvoihin ja öljyihin, pussikeittoihin ja -kastikkeisiin, perunahiutaleisiin, purukumiin ja ravintolisiin.

## Katso myös
* Butyloitu hydroksianisoli
* Butyloitu hydroksitolueeni

## Lähteet

## Aiheesta muualla

* Human Metabolome Database (HMDB): Octyl gallate 
* Food Component Database (FooDB): Octyl gallate
Pitkästenjärvi

**Pitkästenjärvi** on Uudellamaalla Mäntsälässä Kaanaan lähellä sijaitseva järvi.

## Maantietoa
Järvi on 220 metriä pitkä, 80 metriä leveä, ja sen pinta-ala on 0,8 hehtaaria. Järvellä ei ole kartan mukaan saaria.  Sen rantaviivan pituus on 450 metriä.

## Vesistösuhteet
Järvi sijaitsee Vantaanjoen vesistössä (vesistöaluetunnus 21) Keravanjoen valuma-alueen (21.09), jonka Ridasjärven valuma-alueeseen (21.094) se kuuluu. Järven vedenpinnan korkeus on 102,9 metriä mpy. (N2000).

## Lähteet
Kiehimänjoen rautatiesilta

**Kiehimänjoen rautatiesilta eli Paltamon rautatiesilta** sijaitsee rataosalla Oulu–Kontiomäki Paltamon keskustaajaman itäpuolella Kiehimänjoen suistossa, paikassa jossa joki laskee Oulujärveen. Silta on otettu käyttöön 29.11.1930, kun rautatie Oulusta Nurmekseen valmistui. Paltamon rautatieasema sijaitsee sillan länsipuolella. Silta on ollut vuodesta 1969 ainoastaan rautatieliikenteen käytössä, ja sen omistaa Liikennevirasto. Sitä ennen silta oli niin käyttöönotosta alkaen rautatie- kuin maantieliikenteen käytössä.

Sillan rakentamisvaiheessa tapahtui 22.8.1929 ratapenkereen sortuminen. Onnettomuudessa sortui 50-55 metriä kiskotusta, seitsemän vaunua joutui pois raiteilta ja niistä viisi tippui veteen. Onnettomuudessa menehtyi yksi ratatyöntekijä.

Talvisodan aikana Kiehimänjoen siltaa kuten myös Vaalankurkun rautatiesiltaa suojeli Neuvostoliiton ilmapommituksilta Ulrik&nbsp;2&nbsp;-työlentokentältä käsin operoinut Flygflottilj&nbsp;19. Jatkosodan päätyttyä 4.9.1944 ennen Lapin sodan sotatoimien alkua saksalaiset räjäyttivät syyskuun lopulla 1944 Kiehimänjoen ylittävän rautatiesillan aloittaessaan perääntymisensä kohti pohjoista. Tämä oli ainoa saksalaisten räjäyttämä silta rataosuudella Oulu-Kajaani; muulta osin rata oli kulkukelpoinen.

Kiehimänjoen ylittävä silta jälleenrakennettiin 1950-luvun alussa. Silta oli yhteiskäytössä rautatie- ja maantieliikenteelle, mutta kiskotuksen vuoksi silta oli autoilijoille vaarallinen aiheuttaen useita liikenneonnettomuuksia. Maantieliikenteelle rakennettu oma silta valmistui rautatiesillan pohjoispuolelle vuoden 1969 alkuun mennessä.

## Lähteet
Termizin piiri

**Termizin piiri** () on paikallishallintoalue Uzbekistanin Surxondaryon alueella. Sen keskus on Uchqizilin taajama. Piirin pinta-ala on 730 neliökilometriä. Siellä oli 87&nbsp;200 asukasta vuonna 2025.

Termizin piiri rajoittuu luoteessa Musrabotin ja pohjoisessa Angorin ja Jarqoʻrgʻonin piireihin, idässä Tadžikistaniin ja etelässä Afganistaniin. Se on etupäässä Amudarjan ja Surxondaryon hiekkaista ja suolaista alankoa.

Seudulla vallitsee subtrooppinen kuuma ja kuiva ilmasto. Sen läpi virtaavat Surxandaryosta alkunsa saava Zanginin ja Amudarjasta tulevat Gʻalaban ja Amu-Zangin kanavat. Piirissä sijaitsee myös Uchqizilin tekojärvi. Hyötykaivannaisiin kuuluu öljy.

Vuonna 1926 perustettuun piiriin kuuluu seitsemän taajamaa ja 27 kylää. Kaupunkiväestön osuus on 32 prosenttia. Asukkaista yli 80 prosenttia on uzbekkeja. Lisäksi on turkmeeneja ja tadžikkeja.

Piirin maatalous on erikoistunut puuvillan ja viljan viljelyyn, karjanhoitoon sekä puutarhaviljelyyn. Siellä toimii Uzbekistanin puuvillanviljelyn tutkimusinstituutin osasto. Uchqizilista on linja-autoyhteys Termiziin. Piirin kautta kautta kulkee Tadžikistaniin johtava maantie ja rautatie.

Piirissä toimii Jayranxonan balneologinen parantola ja Termizin kuntoutus- ja fysioterapiainstituutti. Nähtävyyksiin kuuluvat Termizin vanhankaupungin, Shuningdekin, Qoratepan ja Chingiztepan rauniot, Qirqqizin linnoitus, Toʻrtauzin, Zul-Kiflin, Uyqgumbazin, Xoʻja Roʻshnoiyn, Hakim at-Termiziyn ja Sulton Saodatin mausoleumit, suurmoskeija ja Kokildorin moskeijan rakennusryhmä.

## Lähteet

## Aiheesta muualla
* Piirin sivusto
Theodor Inama von Sternegg

**Karl Theodor Inama von Sternegg** (1843–1908) oli itävaltalainen talous- ja tilastotieteilijä. Hän toimi professorina Innsbruckin ja Prahan yliopistoissa. Hän oli vuodesta 1881 hallinnollisen tilastotoimiston johtaja ja sai Wienin yliopiston kunniaprofessorin arvon. Vuodesta 1884 hän toimi tilastollisen keskuskomission puheenjohtajana ja 1899 Kansainvälisen tilastollisen instituutin puheenjohtajana. Hän oli vuodesta 1891 herrainhuoneen elinkautinen jäsen.

Inama-Sternegg uudisti lyhyessä ajassa melkein kaikki Itävallan virallisen tilaston haarat, johti muun muassa 1890 ja 1900 väenstölaskennat, joiden  aineiston käsittelyssä käytettiin sähkölaskukonetta. Hän käynnisti useita tilastollisia julkaisuja, kuten *Österreichische Statistik. Hän oli vuodesta 1892 *Zeitschrift für Volkswirtschaft, Sozialpolitik und Verwaltung* -aikakauskirjan toimittajia. Hänen pääteoksensa *Deutsche Wirtschaftsgeschichte" (1879-1901) käsittelee Saksan keskiaikaisia taloudellisia oloja. Hänen julkaisujaan on myös *Staatswissenschaftliche Abhandlungen* (1902-1908).

Inama-Sterneggin tytär oli taidemaalari Fanny Inama von Sternegg.

## Lähteet

## Aiheesta muualla
Malvakkeet

**Malvakkeet** (*Malvastrum*) on malvakasvien heimoon kuuluva suku. Siihen kuuluu sekä yksivuotisia lajeja että monivuotisia lajeja. Monivuotisista osa on perennoita, osa pensasmaisia. Malvakkeita esiintyy luonnonvaraisina trooppisilla ja subtrooppisilla alueilla. Lehdet ovat ehyitä tai lohkoisia. Kukkien teriöt ovat 5-lohkoisia.

## Lajeja
* *[[Malvastrum americanum]]*
* *[[Malvastrum aurantiacum]]*
* intianmalvake (*Malvastrum coromandelianum*)
* *[[Malvastrum hispidum]]*
* *[[Malvastrum tomentosum]]*

## Lähteet

## Aiheesta muualla
* Suomen Lajitietokeskus: ''Malvastrum''
* Finto: Kassu – Kasvien suomenkieliset nimet: ''Malvastrum''
* Global Biodiversity Information Facility (GBIF): ''Malvastrum'' 
* UniProt: Taxonomy - ''Malvastrum'' 
* Flora of North America: Malvastrum
Jonathan Mann (lääkäri)

**Jonathan Max Mann** (1947 Boston, Massachusetts – 2. syyskuuta 1998 Atlantin valtameri) oli yhdysvaltalainen epidemiologi.

Mann valmistui Harvard Collegesta ja sai lääketieteen tohtorin arvon Washington University in St. Louisin lääketieteen koulusta vuonna 1974. Lisäksi hän sai kansanterveyden maisterin oppiarvon Harvardin yliopiston School of Public Healthista. Mann liittyi vuonna 1975 Yhdysvaltain tautikeskuksen palvelukseen ja sai sitten New Mexicon osavaltionepidemiologin viran. Vuonna 1984 hänet värvättiin kansainvälisen AIDS-tutkimushankkeen johtajaksi. Hän perusti Project SIDAn ja työskenteli Zairessa keräten varhaisimpaan kuuluvaa aineistoa HI-viruksesta sekä AIDS:ista Afrikan kontekstissa. Mann muutti vuonna 1986 Geneveen, jossa hän johti Maailman terveysjärjestön päämajassa ensimmäistä maailmanlaajuista HIV-/AIDS-strategiaa (Global Program on AIDS). Hän tunnisti HI-viruksen korkean esiintyvyyden läheisen kytköksen eriarvoisuuteen ja omaksui vahvan ihmisoikeusnäkökulman. Maailman terveysjärjestö kuitenkin kevensi ihmisoikeusnäkökulman painoarvoa, koska se herätti epämukavuutta vaikutusvaltaisten jäsenvaltioiden piirissä. Tähän liittyen Mann erosi Maailman terveysjärjestön palveluksesta maaliskuussa 1990.

Mann siirtyi Harvard School of Public Healthiin ja alkoi johtaa Harvardin AIDS-instituutin kansainvälistä AIDS-keskusta. Hän oli François-Xavier Bagnoud Center for Health and Human Rightsin ensimmäinen johtaja. Mann siirtyi Harvardista Allegheny University of the Health Sciencesin uuden kansanterveyskoulun dekaaniksi, mutta oppilaitos suljettiin sitten taloudellisista syistä. Hänelle myönnettiin Calderone-palkinto vuonna 1994. Mann oli aikeissa siirtyä työskentelemään johonkin kehitysmaahan ja oli matkalla keskustelemaan asiasta Maailman terveysjärjestön päämajaan noustessaan lennolle New Yorkista Geneveen. Hän kuitenkin kuoli toisen vaimonsa, rokotetutkija Mary Lou Clements-Mannin kanssa Swissairin lennon 111 onnettomuudessa. Mannin ensimmäinen vaimo oli Marie-Paule, jonka kanssa hän sai kaksi tytärtä ja pojan.

## Lähteet
Jonathan Mann

**Jonathan Mann** on seuraavien henkilöiden nimi:

* Jonathan Mann, yhdysvaltalainen epidemiologi (1947–1998)
* Jonathan Mann, kanadalainen toimittaja (s. 1960)
* Jonathan Mann, yhdysvaltalainen muusikko (s. 1982)
Tina Snow

**Tina Snow** on yhdysvaltalaisen räppäri Megan Thee Stallionin toinen EP-levy, joka julkaistiin 8. kesäkuuta 2018 1501 Certified Entertainmentin ja 300 Entertainmentin kautta. Levy nousi Yhdysvaltain albumilistan sijalle 166.

## Kappaleet

## Lähteet
Tynnyrilampi (Hausjärvi)

**Tynnyrilampi** on Kanta-Hämeessä Hausjärvellä ja Mäntsälässä Hautalankulman lähellä sijaitseva lampi.

## Maantietoa
Lampi on 270 metriä pitkä, 100 metriä leveä, ja sen pinta-ala on 1,5 hehtaaria. Se sijaitsee Rajasuolla. Lammella ei ole kartan mukaan saaria ja sen rantaviivan pituus on 550 metriä. lampi on autio, vaikka sinne tulee kärrypolku idästä.

## Vesistösuhteet
Lampi sijaitsee Vantaanjoen vesistössä (vesistöaluetunnus 21) Keravanjoen valuma-alueen (21.09), jonka Ridasjärven valuma-alueeseen (21.094) se kuuluu. Lammen vedenpinnan korkeus on 96 metriä mpy. (N2000).

## Lähteet
Infantti

**Infantti** (esp. ja  port. mask. *infante*, < lat. *infans* = lapsi, fem. *infanta*) on Espanjassa ja aikoinaan Portugalissa prinssien ja kuinkaantyttärien (infanta) arvonimi. Espanjan kruununperillinen kantaa kuitenkin vuodesta 1388 Asturian prinssin nimeä, ja Portugalin kruununprinssiä nimitettiin Brasilian eroamiseen saakka Brasilian prinssiksi. Infantille elatukseksi annettua aluetta nimitettiin *infantadoksi*. Espanjassa prinssin tai prinsessan titteli on varattu vain kruununperilliselle, joten esimerkiksi muista hallitsijan lapsista käytetään titteliä *infantti*.

## Lähteet
Niko Suominen

**Niko Suominen** on runoilija ja klassillisiin kieliin erikoistunut Shakespeare-tutkija, jonka käännösrunoutta on julkaistu kulttuurilehdissä Nuori Voima, Parnasso ja Tuli & Savu. Suominen väitteli Tampereen yliopistossa Englannin renessanssin teatterista ja näytelmäkirjallisuudesta. 

Suomisen väitöskirja *Early Modern* *Performance and the Rhetoric of Theatre: The English Renaissance Stage as Metatheatrical Rostra in Public Debate* tutki Englannin renessanssiteatteria puhujalavana ja sillä esitettyjä näytelmiä useiden vuosikymmenten halki käytyinä väittelyketjujen sarjoina. 

Suomisen vertaisarvioitu *Caesar Shakespearen ajan englantilaisessa draamassa* -artikkeli on julkaistu teoksessa *Gaius Julius Caesar - Rooman diktaattorin monet kasvot,* joka oli vuoden 2025 Kanava-palkinnon voittaja.

## Lähteet
Ivar Johansson (perinnöllisyystieteilijä)

**Ivar Johansson** (1891–1988) oli ruotsalainen perinnöllisyystieteilijä, joka toimi kotieläinten jalostuksen ja rotuopin professorina Ruotsin maatalouskorkeakoulussa vuosina 1933–1958. Hän käytti rekistereitä ja tilastoja apunaan määritellessään perintö- ja ympäristötekijöiden vaikutuksia eläinten genetiikkaan, minkä ansiosta Ruotsin kotieläintuotannon tuottavuus kasvoi 1940-luvulla. Johansson kirjoitti myös oppikirjoja ja kansantajuisia tiedejulkaisuja.
## Lähteet

## Aiheesta muualla
Oltinsoyn piiri

**Oltinsoyn piiri** () on paikallishallintoalue Uzbekistanin Surxondaryon alueella. Sen keskus on Qarluqin taajama. Piirin pinta-ala on 570 neliökilometriä. Siellä oli 197&nbsp;400 asukasta vuonna 2025.

Oltinsoyn piiri rajoittuu pohjoisessa Denovin, kaakossa Shoʻrchin sekä lounaassa ja lännessä Qumqoʻrgʻonin piireihin. Sen itäosassa on Surxondaryon laakso ja lännessä Keragotogʻvuorten reuna-alue.

Seudulla vallitsee kuiva subtrooppinen ilmasto. Vuotuinen sademäärä on 240–260 millimetriä. Piirin läpi virtaavat Oltinsoyjoki ja Hazarbogʻin kanava.

Vuonna 1981 perustettuun piiriin kuuluu 14 taajamaa ja 46 kylää. Kaupunkiväestön osuus on 40 prosenttia. Asukkaat ovat etupäässä uzbekkeja.

Piirin maatalous on erikoistunut viininviljelyyn ja puutarhanhoitoon. Lisäksi viljellään viljaa, puuvillaa, vihanneksia ja sokeriruokoa sekä harjoitetaan karjanhoitoa. Teollisuutta edustavat viinitehdas ja hedelmienkuivaamo.

Nähtävyyksiä ovat Kušan-valtakunnan ajalta peräisin olevat Qoratepan ja Taragʻaytepan rauniot sekä vuonna 1713 rakennettu Soʻfi Olloyorin moskeija.

## Lähteet

## Aiheesta muualla
* Piirin sivusto
Ivar Johansson (elokuvaohjaaja)

**Ivar Arnold Johansson** (20. marraskuuta 1889 Stråtjära – 6. joulukuuta 1963 Tukholma) oli ruotsalainen elokuvaohjaaja ja käsikirjoittaja. Hänen esikoisohjauksensa oli mykkäelokuva *Rågens rike* vuonna 1929. Se jäi samana päivänä ensi-iltaan tulleen ensimmäisen ruotsalaisen äänielokuvan varjoon, mutta on myöhemmin noussut klassikoksi. Kaikkiaan Johansson ohjasi urallaan lähes neljäkymmentä elokuvaa. Monet niistä olivat kansanomaisia komedioita, mutta hän käsitteli myös vakavampia aiheita, kuten aborttioikeutta elokuvassa *Gula kliniken* (1942). 
## Lähteet

## Aiheesta muualla
Ivar Johansson

**Ivar Johansson** voi tarkoittaa seuraavia ruotsalaisia henkilöitä:

* Ivar Johansson (1889–1963), elokuvaohjaaja
* Ivar Johansson (1891–1988), perinnöllisyystieteilijä
* Ivar Johansson (1903–1979), painija
* Ivar Lo-Johansson (1901–1990), työväenkirjailija
Forum Trajani (Sardinia)

**Forum Trajani** (lat., myös *Forum Traiani*), alun perin **Acquae Hypsitanae** (lat.; ), oli antiikin aikainen kaupunki Sardiniassa nykyisen Italian alueella. Se sijaitsi nykyisen Fordongianuksen kaupungin paikalla.

## Maantiede

Forum Trajanin kaupunki sijaitsi läntisessä Keski-Sardiniassa, Thyrsus (nyk. Tirso) -joen vasemmalla rannalla kohdassa, jossa saaren tärkeimmät tiet kohtasivat. Paikka tunnettiin jo antiikin aikana kuumista lähteistään. *[[Itinerarium]]it* sijoittavat sen reitille, joka kulki saaren pohjoispään Tibulasta saaren sisäosan halki länsirannikon Othocaan. Kaupungin paikka on noin 27 kilometriä itäkoilliseen nykyisestä Oristanosta.

## Historia

Kaupungin alkuperäinen nimi oli *Acquae Hypsitanae*. Nimellä *Forum Trajani* se oli nimensä mukaisesti keisari Trajanuksen perustama ja rakennuttama. Näin perustaminen ajoittuu vuosiin 98–117. Kaupunki oli sotilaallinen keskus ja merkittävä koko keskisen Sardinian kannalta. Antiikin lähteistä se mainitaan *itinerariumeissa* ja *[[Tabula Peutingeriana]]ssa*.

Forum Trajani säilytti merkityksensä sotilaallisena keskuksena Sardinian sisäosien hallitsemisessa myöhäisantiikkiin ja bysanttilaiselle ajalle. Kaupunkiin haudattiin paikallinen sardinialainen pyhä, Pyhä Luxorius, mikä teki paikasta merkittävän kristillisen kohteen saarella. Kaupungin nimi on säilynyt muuntuneena nykyisen Fordongianuksen nimessä.

## Rakennukset ja löydökset

Kaupungista on säilynyt huomattavia roomalaisaikaisia jäännöksiä. Niistä monet ovat epäilemättä Trajanuksen rakennuttamia. Huomattavimpia jäännöksiä ovat kahden roomalaisen kylpylän rauniot, kivetty forum, amfiteatteri sekä Thyrsuksen ylittänyt silta. Kaupungin roomalainen ruutukaava näkyy edelleen nykyisen kaupungin asemakaavassa.

Prokopioksen mukaan kaupungin keskusta ympäröitiin muureilla Justianuksen aikana, mutta niistä ei ole säilynyt nykyaikaan mitään. Kaupungin ympäristöstä on löydetty joitakin hautoja, mutta ne ovat suhteellisen myöhäisiä.

## Lähteet

## Aiheesta muualla
Georg Løkkeberg

**Georg Emil Løkkeberg** (20. marraskuuta 1909 Fredrikstad – 19. elokuuta 1986 Oslo) oli norjalainen näyttelijä ja teatterinjohtaja. Hän aloitti uransa vuonna 1930 Den Nationale Scenessä, jonka johtajana hän myöhemmin toimi 1948–1952. Lisäksi Løkkeberg näytteli Det Nye Teaterissa, Norjan kansallisteatterissa, Centralteatretissa ja Det Norske Teatretissa sekä johti Trøndelagin teatteria 1945–1948. Løkkeberg esiintyi myös noin kolmessakymmenessä norjalaisessa ja ruotsalaisessa elokuvassa.
## Rooleja
* *[[Syyssonaatti]]* (1978) – Leonardo
## Lähteet

## Aiheesta muualla
Sven Lindberg

**Sven Karlsson Lindberg** (20. marraskuuta 1918 Tukholma – 25. joulukuuta 2006) oli ruotsalainen näyttelijä. Hän näytteli pitkään muun muassa Dramatenissa. Lisäksi hän esiintyi noin viidessäkymmenessä elokuvassa.

Lindberg kuoli aivoverenvuotoon jouluna 2006. Hän oli 88-vuotias.

## Rooleja
* *[[Babels hus]]* (1981) – Frank Nylander

## Lähteet

## Aiheesta muualla
Verneri Virkkunen

**Verneri Virkkunen** (s. 2. huhtikuuta 2007 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hänellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Virkkunen on Turun Palloseuran kasvatti. Hän siirtyi vain 15-vuotiaana Jokereihin kaudeksi 2022–2023. Kaudella 2023–2024 Virkkunen voitti seurassa U18 Suomen-mestaruuden. Hän pelasi myös yhden ottelun Kiekko-Vantaan U18-joukkueessa. Kaudeksi 2024–2025 Virkkunen palasi TPS:ään, jossa hän pelasi suurimman osan kaudestaan U18-joukkueessa, mutta myös osan U20-joukkueessa.

Kaudella 2025–2026 Virkkunen debytoi TPS:n SM-liigajoukkueessa 19. marraskuuta 2025 KooKoota vastaan. Hänet merkittiin TPS:n seitsemänneksi puolustajaksi. Virkkunen sai ottelussa jääaikaa 2.21 minuuttia.

### Maajoukkueura
Virkkunen on pelannut yhden poikien maaottelun.

## Yksityiselämä
Virkkusen pikkuveli Vili pelaa puolustajana TPS:n U18-joukkueessa.

## Tilastot

## Lähteet
*
*

### Viitteet
Conservative Congregational Christian Conference

**Conservative Congregational Christian Conference** (lyh. **CCCC**) on teologisesti konservatiivinen, evankelinen kirkkokunta, joka koostuu itsenäisistä paikalliskirkoista Yhdysvalloissa. Se noudattaa kongregationalistista hallintotapaa ja vahvistaa Raamatun virheettömyyden ja auktoriteetin Jumalan inspiroimana sanana. CCCC koostuu seurakunnista, joiden juuret ovat historiallisissa kongregationalistisissa, kristillisissä, evankelisissa ja reformoiduissa perinteissä. Se edistää yhteyttä, keskinäistä tukea ja yhteistyöpalveluja, kuten evankeliointia, seurakuntien perustamista ja sielunhoitoa, ilman että se käyttää valtaa yksittäisiin seurakuntiin.

CCCC perustettiin lokakuussa 1948 Chicagossa, Illinoisissa. Se sai alkunsa vuonna 1945 perustetusta Conservative Congregational Christian Fellowship -järjestöstä, kun konservatiiviset papit ja seurakunnat reagoivat kasvavaan teologiseen liberalismiin laajemmissa kongregationalistisissa kristillisissä kirkoissa ja vastustivat yhdistymistä evankelisen ja reformoidun kirkon kanssa, josta muodostui vuonna 1957 United Church of Christ. Tämä muodostelma säilytti sitoutumisen ortodoksisiin oppeihin, kuten kolminaisuuteen, Kristuksen jumaluuteen ja sovitustyöhön, pelastukseen Pyhän Hengen kautta tapahtuvan uudestisyntymisen kautta ja ruumiilliseen ylösnousemukseen, sallien monimuotoisuuden toissijaisissa asioissa, kuten kasteiden muodoissa, ja asettaen etusijalle yhtenäisyyden olennaisissa asioissa.

Noin 300 kirkkoa ja yli 40&nbsp;000 jäsentä käsittävä kirkkokunta korostaa pastoraalista johtajuutta, opetuslasten kouluttamista seurakunnissa ja kirkkojen lisääntymistä ohjaavien arvojen, kuten uskon rukouksen, raamatullisen uskollisuuden ja valtakunnan edistämisen, kautta. CCCC:n päämaja sijaitsee Lake Elmossa Minnesotassa ja se järjestää vuosittaisia kokoontumisia, myöntää pappisoikeuksia ja tarjoaa resursseja kirkon terveyteen, mikä heijastaa sen jatkuvaa omistautumista evankeliselle kongregationalismille, joka eroaa liberaalimmista yhdistyksistä.

## Lähteet
Kuznetski Alatau

**Kuznetski Alatau** () on vuorijono Länsi-Siperian tasangon kaakkoisosassa. Se sijaitsee Novokuznetskin itäpuolella.

Kuznetski Alatau kohoaa noin 2&nbsp;100 metrin korkeuteen. Monet joet saavat alkunsa vuoriston alueelta. Kuznetski Alataulla on kaksi pysyvää sääasemaa: Nenastnaja (1178 m) ja Kommunar (842 m). Kuznetski Alatau tunnustettiin biosfäärialueeksi vuonna 2021.

## Lähteet
6197 Taracho

**6197 Taracho (1992 AB1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
Numana (antiikin kaupunki)

**Numana** (lat.; ) oli antiikin aikainen kaupunki Picenumissa Italiassa. Se sijaitsi samalla paikalla kuin nykyinen Numanan kaupunki.

## Maantiede

Numanan kaupunki sijaitsi Picenumin rannikolla eli Adrianmeren rannalla Cumerus (*Cumerus mons*) -nimellä kutsutun vuoristoisen niemimaan eteläpäässä. *[[Itinerarium]]it* sijoittavat Numanan kahdeksan roomalaista mailia eli noin 12 kilometriä etelään Anconasta ja kymmenen mailia eli noin 15 kilometriä pohjoiseen Potentiasta.

## Historia

Plinius vanhempi piti Numanan perustajina sikuleja. On epävarmaa, onko tämä erehdys; ja vaikuttaakin todennäköisemmältä, että Numana, kuten myös Ancona, oli alun perin Sisilian kreikkalaisten siirtokuntia ja perustettiin niinkin myöhään kuin Syrakusan tyranni Dionysios I:n aikana 300-luvun eaa. alkupuolella.

Numana toimi satamana, jonka kautta pikeenit kävivät kauppaa muun muassa kreikkalaiseen maailmaan. Kaupunki tuli Rooman valtaan vuonna 269 eaa. Siitä tuli *[[municipium]]* vuonna 91 eaa. Kaupungin asukkaasta käytettiin etnonyymiä *Numanas*.

Numanaa ei mainita antiikin historiassa, mutta Silius Italicus luettelee sen Picenumin kaupunkien joukossa toisessa puunilaissodassa, ja piirtokirjoituksista käy ilmi sen asema *municipiumina* ja ilmeisesti suhteellisen merkittävänä paikkana, sillä sen nimi esiintyy yhdessä tärkeiden Aesiksen ja Auximumin kaupunkien kanssa.

Numana oli varhaisina aikoina piispanistuin, mutta se yhdistettiin myöhemmin Anconan istuimeen. Maanjäristys tuhosi kaupungin vuonna 558 jaa. Langobardit tuhosivat sen uudelleen 700-luvulla. Kaupunki syntyi uudelleen keskiajalla nykyisenä Numanana; se tunnettiin aiemmin nimimuodoissa *Humana* ja *Umana*.

## Lähteet
Forum Trajani

**Forum Trajani** (*Forum Traiani*, ”Trajanuksen markkinapaikka”) voi viitata seuraaviin:

* Forum Trajani, antiikin aikainen kaupunki Sardiniassa
* Trajanuksen forum, keisariforum Roomassa
Padua-ryhmä

**Padua-ryhmä** on asteroidiryhmä, joka on tunnettu myös Lydia-ryhmänä. Asteroidin 110 Lydia on arvioitu olevan tunkeilija ryhmässä, ja siksi ryhmään viitataan asteroidin 363 Padua mukaan. Ryhmää pidetään suhteellisen nuorena noin  vanhana ja sen on luultavasti syntynyt törmäyksen tuloksena.

Padua-ryhmään kuuluvia asterodideja on yli tuhat.
Padua-ryhmään kuuluvat muun muassa seuraavat asteroidit:

* 110 Lydia
* 363 Padua
* 1517 Beograd
* 1766 Slipher
* 2306 Bauschinger
* 2560 Siegma
* 3020 Naudts
* 3670 Northcott
* 5087 Emelyanov
* 5103 Divis
* 8450 Egorov
* 12281 Chaumont

## Lähteet
John Kells Ingram

**John Kells Ingram** (1823–1907) oli irlantilainen filologi ja taloustieteilijä. Hän oli vuodesta 1852 professorina Dublinissa Trinity Collegessa. Hänen teoksistaan tunnetuin on *History of political economy* (1888). Muita hänen teoksiaan ovat *History of slavery and serfdom* (1895) ja *Outlines of the history of religion* (1900).

## Lähteet
Qumqoʻrgʻon

**Qumqoʻrgʻon** on kaupunki ja samannimisen piirin hallinnollinen keskus Surxondaryon alueella Uzbekistanissa. Se sijaitsee Surxondaryojoen muodostaman Etelä-Surxonin tekojärven rannalla 80 kilometriä alueen pääkaupungista Termizistä pohjoiseen. Kaupungissa oli 14&nbsp;900 asukasta vuonna 2016.

Paikkakunta on syntynyt 1930-luvulla Qumqoʻrgʻonin kanavan ja keinokastelualueen rakentamisen yhteydessä. 1950-luvulla rakennettiin Etelä-Surxonin tekojärvi. Qumqoʻrgʻonista tuli kaupunki vuonna 1971.

Qumqoʻrgʻonin kautta kulkee Termizistä Dušanbehen johtava maantie ja rautatie. Sinne johtaa myös uudempi rata Qashqadaryon alueelta. Kaupungissa on puuvilla-, rakennustarvike-, konepaja- ja elintarviketeollisuutta.

## Lähteet
Jari Vainiomäki

**Jari Turkka Juhani Vainiomäki** (s. 30. huhtikuuta 1957 Aura) on suomalainen taloustieteilijä ja kansantaloustieteen emeritusprofessori.

Jari Vainiomäki syntyi Turkka Olavi Vainiomäen ja Sisko Kaarina Tammisen perheeseen. Hän avioitui 1983 Arja Joenperän kanssa. Vainiomäki tuli ylioppilaaksi Tampereen normaalikoulusta 1976 ja valmistui Tampereen yliopistosta maisteriksi 1985 ja yhteiskuntatieteen lisensiaatiksi 1994. Tohtoriksi hän väitteli London School of Economicsissa 1999. 

Vainiomäki oli tutkija Kansanterveyslaitoksella 1985–1986 ja Tampereen yliopistossa assistentti 1987–1995, yliassistentti 1995–2001, lehtori 2001–2004, dosentti vuodesta 2000 ja kansantaloustieteen, erityisesti ekonometriset sovellutukset, professori vuodesta 2004. Vainiomäki on tutkinut muun muassa työn taloutta.

## Lähteet
Vainiomäki

**Vainiomäki** on muun muassa seuraavien suomalaisten henkilöiden sukunimi:

* Jari Vainiomäki (s. 1957), kansantaloustieteen emeritusprofessori 
* Kai Vainiomäki (s. 1979), sarjakuvien tekijä, kuvittaja ja lastenkirjailija
Marcel Aubour

**Marcel Aubour** (s. 17. kesäkuuta 1940 Saint-Tropez) on ranskalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 180-senttimetrinen. Aubour pelasi 20 ottelua Ranskan A-maajoukkueessa. Hän pelasi vuoden 1966 MM-kilpailuissa Ranskan kaikki kolme ottelua.

## Lähteet

## Aiheesta muualla
Purppuralestikala

**Purppuralestikala** (*Nezumia sclerorhynchus*) on lestikaloihin kuuluva kalalaji. Lajia tavataan syvistä vesistä Atlantista.

## Koko ja ulkonäkö
Purppuralestikala voi kasvaa 27–36 cm pitkäksi. Laji on ruumiinmuodoltaan pitkänomainen, tylppäkuonoinen ja pyrstöä kohden suippeneva. Selkäeviä on kaksi, joista etumainen on lyhyempi. Kala on väriltään selästään ruskehtava ja vatsastaan violetinsävyinen. Ensimmäinen selkäevä on tumman harmaa.

## Levinneisyys ja elintavat
Purppuralestikalaa tavataan laajalta alueelta Atlantilla. Atlantin länsiosissa sitä tavataan eteläisimmillään Floridansalmesta ja itäosissa Pohjois-Atlantilta Guineanlahdelle ja Välimerestä. Laji elää lähellä pohjia useimmiten 450–800 metrin syvyydessä, mutta syvimmillään sitä on tavattu 3&nbsp;200 metrin syvyydestä. Kalan ravintoa ovat pienet äyriäiset ja monisukasmadot. Purppuralestikala kutee todennäköisesti vuoden ympäri.

## Lähteet
Procemex

**Procemex Oy** on suomalainen teollisuusyritys, joka kehittää ja valmistaa konenäkö- ja radanvalvontaratkaisuja paperi-, kartonki- ja selluteollisuuden laadunvalvontaan. Yrityksen tuotteita käytetään radanvalvonnassa (Web Monitoring) ja vianilmaisussa (Web Inspection).

## Historia

Procemex perustettiin vuonna 2000 Jyväskylässä. Yritys erikoistui jo silloin konenäköön ja radanvalvontaan sekä älykamerakehitykseen, erityisesti paperi- ja kartonkiteollisuuden vaativiin prosesseihin. Vuonna 2020 Yrityksen pääkonttori muutti nykyiseen toimipaikkaan Jyväskylän Eteläporttiin.

2000–2020-luvuilla Procemex laajeni merkittävästi kansainvälisille markkinoille ja toi markkinoille muun muassa seuraavat tuotteet:

* yhdistetyn radanvalvonta- ja vianilmaisujärjestelmän, Procemex OnePlatform
* Pinhole-kameratekniikan
* OnePlatform-arkkitehtuurin
* konenäkökamerat paperi- ja kartonkikoneille

Itävaltalainen pörssiyhtiö Andritz osti Procemexin koko osakekannan vuonna 2024.

Yritys on ollut esillä kansainvälisissä konferensseissa ja messuilla, kuten TappiCon, ABTCP ja Pulp & Beyond.
## Tuotteet ja teknologiat

**Radanvalvonta (Web Monitoring)**

Procemex tarjoaa jatkuvan radanvalvontajärjestelmän koko paperikoneen mitalle. Järjestelmät tallentavat prosessin tapahtumia reaaliaikaisesti ja auttavat tunnistamaan ratakatkojen syitä ja häiriöitä.

**Vianilmaisu (Web Inspection)**

Vianilmaisujärjestelmät tunnistavat tuotteen pinnan viat, kuten reiät, rypyt, tummumat ja päällysteviat ja öljytahrat. Järjestelmät perustuvat konenäkökameroihin ja automaattiseen vikojen luokitteluun.

**Pinhole-kamerat**

Yrityksen Pinhole-kameroissa käytetään ProClean-teknologiaa, eli kameroissa on pieni aukko kameran etuosassa, josta puhalletaan korkealla paineella ilmaa ulos, joka estää likaa ja kuitua pääsemästä kameran optiikkaan. Kamerat toimivat kuumissa, kosteissa ja pölyisissä olosuhteissa, mikä tekee niistä käyttökelpoisia koko paperikoneen matkalla.

**OnePlatform-arkkitehtuuri**

OnePlatform on yhtenäinen järjestelmä, joka yhdistää radanvalvonnan ja vianilmaisun samaan järjestelmään.

OnePlatformin käyttöönotosta on julkaistu useita esityksiä kansainvälisissä seminaareissa.

**Älykamerakehitys**

Procemex kehittää teollisuusympäristöihin suunniteltuja älykameroita, jotka on suunniteltu erityisesti nopeisiin paperi- ja kartonkikoneisiin.

## Toimiala ja asiakkaat

Procemexillä on asiakkaita yli 50 maassa, ja näitä ovat erilaiset paperi-, kartonki-, pehmopaperi- ja selluteollisuuden toimijat. Yrityksellä on joitain tytäryhtiöitä Japanissa ja Yhdysvalloissa. Järjestelmiä on käytössä Euroopassa, Pohjois-Amerikassa, Aasiassa ja Etelä-Amerikassa.

## Patentit

Yrityksellä on useita kansainvälisiä patentteja, erityisesti konenäköön, valoteknologiaan ja teolliseen prosessivalvontaan liittyen. Julkisia patenttitietoja:

* **US 10,884,401:** *Machine vision method and     system for monitoring manufacturing processes*
* **US 2023/0228691:** *Smart synchronization     method of a web inspection system* 

## Lähteet
Marzia Kjellberg

**Marzia Kjellberg** (o.s. **Bisognin**, s. 21. lokakuuta 1992) on italialainen liikenainen ja uransa päättänyt tubettaja. Hänen aviomiehensä on suosittu tubettaja PewDiePie (oik. Felix Kjellberg).

## Ura

### YouTube
Kjellberg (silloin Bisognin) aloitti uransa YouTubessa vuonna 2012 CutiePieMarzia-kanavallaan. Hänen kanavansa sisältö koostui pääasiassa vlogeista, jotka keskittyivät mm. muotiin, meikkaamiseen, viihteeseen ja matkustamiseen. Kjellberg on esiintynyt myös aviomiehensä Felix Kjellbergin YouTube-kanavalla mm. vlogeissa sekä erilaisissa peli- ja haastevideoissa. 

Kjellberg ilmoitti 22. lokakuuta 2018 julkaistussa videossa lopettavansa videoiden tekemisen. Kjellberg perusteli päätöstään sillä, että YouTube oli vaikuttanut kielteisesti hänen mielenterveyteensä. Marraskuussa 2025 Kjellbergin kanavalla ei enää ole ainuttakaan julkista videota.

### Yrittäjänä
Vuodesta 2015 alkaen Kjellberg on julkaissut vaatemallistoja, kosmetiikkatuotteita, koruja ja sisustustuotteita. Vuonna 2018 Kjellberg julkaisi Maì-brändin, johon kuului Kjellbergin itsensä suunnittelemia ja valmistamia keramiikkatuotteita, vaatteita ja  sisustustuotteita. Maì lopetti toimintansa alkuvuodesta 2023. Vuonna 2018 Kjellberg julkaisi aviomiehensä (silloin miesystävänsä) Felix Kjellbergin kanssa unisex-vaatteita myyvän Tsuki Market -brändin.  

### Kirjailijana
Kjellberg julkaisi alkuvuodesta 2015 kirjoittamansa kauhufantasianovellin *Dream House: A Novel by CutiePieMarzia*. Kyseinen kirja julkaistiin myös italiaksi nimellä *La Casa Dei Sogni.* Vuonna 2025 Kjellberg julkaisi interaktiivisen lastenkirjan *Björny Bear Goes Camping.*

## Yksityiselämä
Kjellberg eli Italiassa n. 19-vuotiaaksi asti, jonka jälkeen hän muutti lokakuussa 2011 Ruotsiin asumaan kumppaninsa Felix Kjellbergin kanssa. Pari oli tutustunut internetin välityksellä, kun Marzia oli ystävänsä Daizon suosituksesta katsonut Felixin YouTube-videoita, jonka jälkeen hän oli ottanut viestillä yhteyttä Felixiin. Ruotsista pari siirtyi asumaan Italiaan, josta he muuttivat Englannissa sijaitsevaan Brightonin kaupunkiin kesällä 2013. Pari kihlautui huhtikuussa 2018 ja avioitui elokuussa 2019. Kjellbergit muuttivat Japaniin toukokuussa 2022. Kjellbergien esikoinen Björn syntyi Japanissa heinäkuussa 2023.

## Lähteet
FT Mikael Björnbergin muistorahasto

**FT Mikael Björnbergin muistorahasto** on Suomen Tiedeseuran vuonna 2002 perustama rahasto, josta myönnetään vuosittain 10 000 euron palkinto teoreettisen fysiikan tai siihen liittyvien alojen ansioituneelle tutkijalle. Rahasto perustettiin Mikael Björnbergin, joka kuoli lento-onnettomuudessa vuonna 2000 vain 35-vuotiaana, muistoksi. 

Palkinto jaettiin ensimmäisen kerran vuonna 2004.

## Luettelo palkinnonsaajista

## Lähteet
Daniel Naroditsky

**Daniel Aaron Naroditsky** (9. marraskuuta 1995 San Mateo, Kalifornia, Yhdysvallat – 19. lokakuuta 2025 Charlotte, Pohjois-Carolina, Yhdysvallat) oli yhdysvaltalainen shakin suurmestari, kommentaattori ja sisällöntuottaja. Hänen korkein vahvuuslukunsa oli 2647 pitkissä peleissä ja oli säännöllisesti maailman 200 parhaan pelaajan joukossa. Hän voitti alle 12-vuotiaiden maailmanmestaruuden 2007 ja alle 20-vuotiainden Yhdysvaltain mestaruuden 2013. Naroditsky oli erikoistunut pikashakkiin, jossa hänen korkein suorituslukunsa oli 2716 ja oli rankattu 25 parhaan joukkoon maailmassa.

Naroditsky syntyi San Mateossa, Kaliforniassa ja ryhtyi pelaamaan shakkia kuusivuotiaana isänsä ja vanhemman veljensä Alanin kanssa. Vuotta myöhemmin hän voitti ensimmäisen turnauksensa Burlingamessa. Vuonna 2007 Naroditsky voitti alle 12-vuotiaiden maailmanmestaruuden Antalyassa, Turkissa. Voitto toi hänelle FIDE-mestarin tittelin.

Naroditsky löydettiin kuolleena kotoaan Pohjois-Carolinan Charlottesta 19. lokakuuta 2025. Viranomaisten mukaan hän kuoli diagnosoimattomasta sarkoidoosista johtuneisiin sydämen rytmihäiriöihin. Kuolemaan vaikuttivat myös hänen elimistöstään löydetyt metamfetamiini, amfetamiini, mitragyniini ja 7-hydroksimitragyyni. 

## Lähteet

## Kirjallisuutta
* 
* 

## Aiheesta muualla

*
Alexander Dallin

**Alexander Dallin** (1924 Berliini – 22. heinäkuuta 2000) oli yhdysvaltalainen historioitsija. Hän osallistui poikkitieteelliseen aluetutkimukseen.

Dallin syntyi Venäjältä emigroituneille vanhemmille, jotka olivat olleet näkyviä toimijoita menševikeissä. Perhe joutui sitten pakenemaan myös natsi-Saksasta. Dallin opiskeli New Yorkissa 1940–1950-luvuilla ja sai filosofian tohtorin oppiarvon Columbian yliopistosta. Hän johti Columbian yliopiston Venäjä-instituuttia vuosina 1962–1967 sekä Stanfordin yliopiston Venäjän ja Itä-Euroopan tutkimuskeskusta vuosina 1985–1989 ja 1992–1994. Dallin oli National Council for Soviet and East European Researchin (nykyinen NCEEER) ensimmäinen puheenjohtaja ja vuosina 1984–1985 American Association for the Advancement of Slavic Studiesin (AAASS) puheenjohtaja.

Dallin käsitteli monissa kirjoissa Neuvostoliiton kansainvälistä toimintaa, kansainvälistä kommunismia sekä Yhdysvaltain ja Neuvostoliiton välisiä suhteita. Hän osallistui aktiivisesti aikansa ulkopoliittiseen keskusteluun. Hänen kirjoihinsa kuuluvat *The Soviet Union at the United Nations* (1962), *Diversity in International Communism* (1963), *The Soviet Union and Disarmament* (1964) ja *Black Box: KAL 007 and the Superpowers* (1985). Dallin toimitti Gail Lapiduksen ja Dorothy Atkinsonin kanssa teoksen *Women in Russia* (1977). Condoleezza Ricen kanssa hän toimitti kirjan *The Gorbachev Era* (1986) ja F. I. Firsovin kanssa kirjan *Dimitrov and Stalin, 1934–43: Letters from the Soviet Archives* (2000). Dallinille myönnettiin Wolfsonin historiapalkinto tutkimuksestaan *German Rule in Russia, 1941–1945* (1957, julkaistu uudelleen 1981).

Dallin kuoli 22. heinäkuuta 2000. Hänen olisi ollut määrä lähteä seuraavana päivänä Keski- ja Itä-Euroopan tutkimuksen kuudenteen maailmankongressiin Tampereelle. Kongressi avattiin hiljaisella hetkellä hänen muistolleen. Dallin oli johtanut kongressin järjestäjäorganisaatiota vuosina 1985–1990.

## Lähteet
Qiziriqin piiri

**Qiziriqin piiri** () on paikallishallintoalue Uzbekistanin Surxondaryon alueella. Sen keskus on Sariqin taajama. Piirin pinta-ala on 380 neliökilometriä. Siellä oli 126&nbsp;900 asukasta vuonna 2025.

Qiziriqin piiri rajoittuu pohjoisessa Bandixonin, idässä Jarqoʻrgʻonin, etelässä Angorin, lounaassa Muzrabotin ja lännessä Sherobodin piireihin. Se sijaitsee vuorten ympäröimässä Sheroboddaryon laaksossa. 

Seudulla vallitsee kuiva subtrooppinen ilmasto. Vuotuinen sademäärä on 150 millimetriä. Hyötykaivannaisiin kuuluvat kivisuola, rikki, öljyliuske ja rakennusaineet.

Vuonna 1975 perustetun hallintoyksikön nimenä oli vuoteen 1992 saakka Leninyoʻlin piiri. Siihen kuuluu viisi taajamaa ja 42 kylää. Kaupunkiväestön osuus on 27 prosenttia. Asukkaista 97 prosenttia on uzbekkeja ja 2 prosenttia tadžikkeja.

Seudun pääelinkeino on maatalous, joka on erikoistunut puuvillan ja viljan viljelyyn sekä karjanhoitoon. Lisäksi viljellään vihanneksia, meloneja, hedelmiä ja viinirypäleitä. Teollisuutta edustavat puuvillankäsittelylaitokset ja elintarviketeollisuus. Piirikeskuksesta on linja-autoyhteys Termiziin.

## Lähteet

## Aiheesta muualla
* Piirin sivusto
Fenatsiini

**Fenatsiini** eli **dibentsopyratsiini** tai **atsofenyleeni** (C12H8N2) on aromaattinen heterosyklinen yhdiste, jossa kaksi bentseenirengasta on liittynyt pyratsiiniin. 

Se muodostaa kellanpunaisia neulasmaisia kiteitä, jotka ovat niukkaliukoisia veteen ja eetteriin, mutta liukenevat mm. bentseeniin ja kuumaan etanoliin.

## Valmistus
Fenatsiinia voidaan valmistaa o-kloorinitrobentseenistä ja aniliinista käyttäen katalyyttinä lyijymonoksidia.

## Käyttö
Fenatsiini on monien varhaisten väriaineiden valmistuksen lähtöaine. Näitä ovat neutraalipunainen, induliini ja nigrosiini, sekä safraniini.

## Lähteet

## Aiheesta muualla

* Kyoto Encyclopedia of Genes and Genomes (KEGG): Phenazine
Viktória Ferenc

**Viktória Ferenc** (s. 12. kesäkuuta 1984 Užhorod (Ungvár), Ukraina) on syntyjään Transkarpatian unkarilainen kielitieteilijä ja europarlamentaarikko. Kaudella 2024–2029 hän edustaa Euroopan parlamentissa Unkarin oikeistolaista Fidesz-puoluetta ja kuuluu Euroopan patriootit -ryhmään.

Viktória Ferenc syntyi Transkarpatiassa Ungvárin (Užhorod) lähistöllä sijaitsevassa Palló-nimisessä kylässä ja kävi kaksikielistä koulua naapurikylässä Sislócissa. Hän opiskeli 2001–2006 Ukrainan Beregszászissa (Berehove) Transkarpatian Ferenc Rákóczi II -korkeakoulun unkarilaisessa opettajankoulutuslaitoksessa englannin ja historian maisteriksi. Tämän jälkeen hän suoritti tohtoriopinnot Pécsin yliopistossa Unkarissa ja väitteli tohtoriksi soveltavasta kielitieteestä 2014. Hän on työskennellyt tutkijana ja tutkimusjohtajana vuosina 2013–2024 Kansallisuuspolitiikan tutkimuslaitoksessa *(Nemzetpolitikai Kutatointézet,* pääministerin kanslian kansallisuuspoliittisen valtiosihteeristön yhteydessä toimiva laitos) sekä vuosina 2020–2024 lehtorina entisessä opinahjossaan, Beregszászin opettajakorkeakoulussa.

Euroopan parlamentissa Ferenc on jäsenenä Ympäristön, ilmaston ja elintarvikkeiden turvallisuuden valiokunnassa (ENVI), Kansanterveyden valiokunnassa (SANT), Naisten oikeuksien ja sukupuolten tasa-arvon valiokunnassa (FEMM), EU:n ja Ukrainan parlamentaarisen assosiaatiovaliokunnan valtuuskunnassa (D-UA) sekä Euronestin parlamentaarisen edustajakokouksen valtuuskunnassa (DEPA).

## Lähteet

## Aiheesta muualla

* Viktória Ferencin tieteelliset julkaisut Unkarin kansallisessa MTMT-tietokannassa

*
Christian Churches Together

**Christian Churches Together** (lyh. **CCT**) on yhdysvaltalainen ekumeeninen järjestö. Se perustettiin vuonna 2006 tuomaan yhteen kristillisiä kirkkokuntia ja järjestöjä, mukaan lukien katoliset, ortodoksiset, historiallisesti mustat, evankeliset, helluntailaiset ja karismaattiset kirkot. Sen tarkoituksena on luoda foorumi vuoropuhelulle, yhteistyölle ja yhteisen todistuksen jakamiselle eri kristillisten yhteisöjen välillä.

CCT toimii laajana foorumina, joka edustaa yli 40 jäsenkirkkoa ja -järjestöä. Järjestö tunnetaan siitä, että se käsittää tärkeimmät kristilliset perinteet ja kirkon ulkopuoliset järjestöt, edustaen siten laajaa kirjoa amerikkalaisesta kristinuskosta. Organisaatio korostaa yhtenäisyyttä moninaisuudessa ja kehottaa kaikkia uskovia olemaan yhtä Jumalan ja toistensa kanssa.

## Jäsenet
### Evankelikaaliset ja helluntailaiset
* Bruderhof Communities
* Christian Reformed Church in North America
* Church of God (Anderson)
* Hope for You
* International Pentecostal Holiness Church
* Pelastusarmeija
* Vineyard USA
* Zomi Baptist Churches of America

### Musta protestantismi
* African Methodist Episcopal Church
* United Church of Jesus Christ (Apostolic)
* National Baptist Convention of America
* National Baptist Convention, USA

### Ortodoksinen
* Amerikan ortodoksinen kirkko
* Antiochian Orthodox Christian Archdiocese
* Armenian Orthodox Church in America
* Greek Orthodox Archdiocese of America
* Syriac Orthodox Church of Antioch (Archdiocese of U.S.)

### Päälinjan protestantismi
* Christian Church (Disciples of Christ)
* Church of the Brethren
* Cooperative Baptist Fellowship
* The Episcopal Church USA
* Evangelical Lutheran Church in America
* International Council of Community Churches
* Mennonite Church USA
* Moravian Church
* Presbyterian Church (USA)
* Reformed Church in America
* United Church of Christ
* United Methodist Church

### Katolinen kirkko
* U.S. Conference of Catholic Bishops

### Kansalliset järjestöt
* Bread for the World
* Bridge of Hope
* Calvin Institute of Christian Worship
* Habitat for Humanity International
* International Justice Mission
* Sojourners

## Lähteet
Gauss-sumennus

**Gauss-sumennus** on matemaattinen operaatio, jossa funktion arvo tietyssä pisteessä lasketaan painotettuna keskiarvona pisteen läheisistä funktion arvoista. Arvojen painot lasketaan Gaussin jakauman mukaisesti . Operaatio vastaa konvoluutiota ja sillä on sovelluksia muun muassa digitaalisessa kuvankäsittelyssä.

## Matemaattinen muotoilu
Gauss-sumennoksessa funktiota f konvoluoidaan Gaussin jakauman mukaisen ytimen kanssa. Tällöin yhdessä ulottuvuudessa jatkuva konvoluutio on muotoa


[f*g](x_0) = \int_{-\infty}^\infty f(x)g(x_0 - x) dx, 


jossa f(x) on funktion arvo pisteessä  x  ja  g(x_0 - x)  on gaussisen ytimen arvo pisteessä  x_0 - x = \tilde{x} . Gaussin ydin on muotoa

 
g(\tilde{x}) = \frac{1}{\sqrt{2\pi \sigma^2}} e^{-\frac{\tilde{x}^2}{2\sigma^2}}. 
  

Parametri  \sigma^2  on ytimen kaistanleveys tai varianssi, joka kuvaa kuinka nopeasti funktion  f(x)  painotus putoaa kohti nollaa pisteen  x_0  ympärillä.

Kuvankäsittelyssä Gauss-sumennus lasketaan kaksiulotteisesti ja diskreetisti käyttäen pikselien intensiteettiarvoja funktion f arvoina. Tällöin konvoluutio on muotoa


[f*g](x_0, y_0) = \sum_{i = -\infty}^\infty\sum_{j = -\infty}^\infty f(x_i, y_j)g(x_0-x_i)g(y_0-y_j).


Koordinaatit x_0, y_0 ovat sen pikselin koordinaatit, jonka arvoa halutaan muuttaa laskemalla painotettu keskiarvo viereisistä pikseleistä x_i, y_j. Koska kuvan koko ei voi olla ääretön, toisin sanoen  i,j \neq \infty , indeksit i,j saavat yleensä arvoja joltain pieneltä väliltä siten, että  i,j \in [-k, k],\, k \ll N,M , jossa  N, M  ovat kuvan dimensiot. Usein k on parametri, jota käyttäjä voi itse säätää (katsoEri ohjelmistojen toteutuksia).

## Vaikutus kuvaan
Kuvankäsittelyssä Gauss-sumennuksen vaikutus voidaan havaita vähentyneenä kohinana. Toisaalta, Gauss-sumennus levittää tarkkarajaiset yksityiskohdat moneen pikseliin, jolloin kuvan yksityiskohtien terävyys kärsii.

## Eri ohjelmistojen toteutuksia
Gauss-sumennus on toteutettu monessa eri numeeriseen laskentaan soveltuvassa ohjelmassa. Esimerkiksi
* Matlabissa kaksiulotteinen Gauss-sumennus on toteutettu funktiolla imgaussfilt kirjastossa Image Processing Toolbox

* Pythonissa kirjastossa SciPy funktiona gaussian_filter

* Juliassa Gauss-sumennus on kirjastossa ImageFiltering nimellä imfilter.

## Lähteet
Nalanda

**Nalanda mahavihara** () on raunioitunut rakennusryhmä Intian Biharin osavaltion koillisosassa.
Se on Unescon maailmanperintökohde vuodesta 2016. Nalanda oli arvostettu mahavihara eli suuri buddhalainen luostari muinaisessa Magadhan kuningaskunnassa. Paikka sijaitsee noin 95 kilometriä Patnasta kaakkoon lähellä Bihar Sharifin kaupunkia.

Suojellun alueen laajuus on 23 hehtaaria. Siellä on jäänteitä noin 3. vuosisadalta eaa. alkaen, ja se on yksi Intian niemimaan varhaisimmista, aikansa suurimmista ja pisimpään toimineista luostari- ja koululaitoksista. Tuoreimmat jäänteet ovat 1200-luvulta, jonka jälkeen Nalanda ryöstettiin ja hylättiin. Alueella on stupoja, rukoushalleja (chaitya), munkkien majoitustiloja (vihāra), pyhäkköjä, paikkoja votiivilahjoille ja muita stukko-, kivi- ja metallitaideteoksia. Alueen historiallinen kehitys kertoo buddhalaisuuden kehittymisestä uskonnoksi ja luostari- ja koulutusperinteiden kukoistuksesta.

Vedalaiseen kulttuuriin kuulunut opiskelun perinne jatkui suurissa oppimisen keskuksissa, kuten Nalanda, Taxilan ja Vikramashila, joita usein kuvataan Intian varhaisiksi yliopistoiksi. Nalanda kukoisti Gupta-imperiumin suojeluksessa 400- ja 600-luvuilla ja myöhemmin Kannaujin keisarin Harshan alaisuudessa. Gupta-ajalta perityt liberaalit kulttuuriperinteet johtivat kasvun ja vaurauden kauteen 800-luvulle asti. Seuraavat vuosisadat olivat asteittaisen taantumisen aikaa, jolloin buddhalaisuuden tantrisen kehityksen painopiste siirtyi Itä-Intiassa Palan valtakuntaan.


File:Nalanda Ruins (80).jpg|Sariputta stupa
File:Nalanda University visited during sunset 4.jpg|Sariputta stupa
File:Nalanda, Buddhist university 04.jpg|Sariputta stupa
File:Base Panel reliefs of Temple 2 at ancient ruins of Nalanda University 112.jpg|Temppeli nro 2
File:Nalanda Temple 14 ei7-33.jpg|Temppeli nro 14


## Lähteet
Rophus

**Rophus** on taajama Sveion kunnassa Vestlandin läänissä Norjassa. Taajaman pinta-ala on 0,28 neliökilometriä ja asukasluku 381 vuonna 2024.

## Lähteet
Tveit

**Tveit** on taajama Kristiansandin kunnassa Agderin läänissä Norjassa. Taajaman pinta-ala on 1,2 neliökilometriä ja asukasluku 1&nbsp;605 vuonna 2024.

## Tunnettuja henkilöitä
* Bernt Balchen (1899–1973), lentäjä

## Lähteet
Alleen

**Alleen** tai **Lyngdal** on taajama Lyngdalin kunnassa Agderin läänissä Norjassa ja kuntansa hallinnollinen keskus. Taajaman pinta-ala li 4,8 neliökilometriä ja asukasluku 5&nbsp;602 vuonna 2024.

## Lähteet
Aure (Aure)

**Aure** on taajama Auren kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala oli 0,5 neliökilometriä ja asukasluku 636 vuonna 2024.
## Lähteet
Roald

**Roald** on taajama Gisken kunnassa Møren ja Romsdalin läänissä Norjassa. Taajaman pinta-ala oli 0,7 neliökilometriä ja asukasluku 1&nbsp;071 vuonna 2024.
## Lähteet
Franz Bücheler

**Franz Bücheler** (3. kesäkuuta 1837 Rheinberg, Saksa – 3. toukokuuta 1908 Bonn, Saksa) oli saksalainen kielitieteilijä. Hän toimi klassisen filologian professorina Albert-Ludwigs-Universität Freiburgissa vuodesta 1858, Greifswaldin yliopistossa vuodesta 1866 sekä Bonnin yliopistossa vuodesta 1870 alkaen. Häntä pidetään yhtenä aikansa nerokkaimmista tekstikriitikoista. Hänen erikoisalanansa olivat latinalaiset piirtokirjoitukset ja itaaliset kielet. 

Bücheler kutsuttiin Baijerin tiedeakatemiaan 1876, kirjeenvaihtajajäseneksi 1881 ja varsinaiseksi jäseneksi 1899 Ala-Saksin tiedeakatemiaan sekä Preussin tiedeakatemiaan vuonna 1899. Vuonna 1904 hänet kutsuttiin vierailevaksi jäseneksi Alankomaiden kuninkaalliseen tiedeakatemiaan.

## Lähteet
Sveio (taajama)

**Sveio** on taajama Sveion kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on yksi neliökilometri ja asukasluku 1&nbsp;516 vuonna 2024.

## Lähteet
Thure Gustaf Rudbeck

**Thure Gustaf Rudbeck** (21. marraskuuta 1714 Rasbo – 8. tammikuuta 1786 Sollentuna) oli ruotsalainen kenraali, vapaaherra, poliitikko ja virkamies. Hän kuului myssyihin ja valittiin vuonna 1765 maamarsalkaksi eli aateliston puhemieheksi säätyvaltiopäivillä. Vuonna 1766 Rudbeck sai kenraalimajurin arvon. Hän vastusti Kustaa III:n vallankaappausta ja joutui pidätetyksi, mutta taipui sitten uuteen järjestykseen ja toimi Uppsalan läänin maaherrana vuodesta 1773.
## Lähteet

## Aiheesta muualla